Astrofestivalen
Store norske leksikon,Realfag,Astronomi,Astronomi
Astrofestivalen var et årlig kulturarrangement basert på astronomi, romvirksomhet og realfag, og Nordens største astronomiske arrangement. Festivalen ble arrangert årlig mellom 1999 og 2008; siste gang i 2011, og samlet jevnlig mellom 5000 og 10 000 mennesker.
Arrangementet ble første gang avholdt i 1999 på Ekebergsletta i Oslo. Fra 2001 ble det avholdt på universitetsområdet på Blindern. Formell arrangør var Universitetet i Oslo. Initiativtaker og ansvarlig for Astrofestivalen var den norske fysikeren Michael Baziljevich. En av hovedattraksjonene på festivalen var «planetsletta»; en 500 meter lang lysende modell av solsystemet i skalaen 1:10 milliarder. I 2007 var astronauten Buzz Aldrin æresgjest. Les mer i Store norske leksikon astronomi solsystemet